2014. november 3-án benyújtott kereset – ZZ kontra Bizottság
(F-128/14. sz. ügy)
Az eljárás nyelve: francia
Felek
Felperes: ZZ (képviselő: L. Vogel ügyvéd)
Alperes: Európai Bizottság
A jogvita tárgya és leírása
A kinevezésre jogosult hatóság azon határozatának megsemmisítése, amely fegyelmi szankcióként a felperes magasabb fizetési fokozatba sorolását 12 hónapos időszakra elhalasztotta.
Kereseti kérelmek
A Közszolgálati Törvényszék semmisítse meg a Bizottság három főigazgatója nevében a kinevezésre jogosult hatóság által 2013. december 23-án hozott azon határozatot, amely a személyzeti szabályzat IX. melléklete 9. cikke (1) bekezdésének c) pontja alapján szankcióként a felperes magasabb fizetési fokozatba sorolását 12 hónapos időszakra – 2013. december 31-étől kezdődően – elhalasztotta;amennyiben szükséges, semmisítse meg a kinevezésre jogosult hatóság által 2014. július 22-i hozott, a felperes– a fent említett 2013. december 23-i fegyelmi intézkedést vitató – 2014. március 21-i panaszát elutasító határozatot;az eljárási szabályzat 101. cikke alapján az alperest kötelezze az eljárás költségeinek viselésére, különös tekintettel az eljárással kapcsolatban elengedhetetlenül felmerülő költségekre, mint például az úti- és tartózkodási költségek, valamint az ügyvéd költségei és tiszteletdíja ugyanezen szabályzat 105. cikkének c) pontja értelmében.